**OPISKELIJA-AVUSTUS**

**Vuoden 2002 viimeisessä kunnanvaltuustossa vahvistettiin ammattikorkeakoulu- ja yliopisto-opiskelijoiden opiskelija-avustuksen myöntämisperusteet**. 2020 viimeisessä kunnanvaltuustossa hyväksyttiin vuoden 2021 talousarvio, johon sisältyi päätös jatkaa opiskelija-avustusten myöntämistä 280 €:n suuruisena. **Avustuksen saajan tulee olla Tervossa kirjoilla pysyvänä asukkaana 31.12.2020 saadakseen maalis-huhtikuussa 2021 maksuun tulevan avustuksen.** **Mikäli asuinpaikka on siirtynyt Tervoon vasta 2021 vuoden puolella, ei hakijalla ole oikeutta saada avustusta.**

**OPISKELIJOIDEN OPISKELIJA-AVUSTUKSEN MYÖNTÄMISPERUSTEET**

1. Tervossa kotipaikkansa säilyttävä tai Tervoon kirjansa muuttava vieraalla paikkakunnalla

ammattikorkeakoulussa, korkeakoulussa tai yliopistossa opintoja harjoittava opiskelija on oikeutettu 280 euron suuruiseen vuosittaiseen avustukseen.

Opiskelun tulee olla korkeakoulu- tai yliopistolliseen tutkintoon tähtäävää päätoimista opiskelua.

Opintoja ei katsota päätoimiseksi, jos opinnot suoritetaan etä- tai monimuoto-opiskeluna siten, että säännöllistä kontaktiohjausta tai -opetusta on vähemmän kuin yksi yhdenjaksoinen viikko kalenterikuukaudessa.

1. Avustus maksetaan kerran vuodessa hakemusten perusteella huhtikuussa. Hakemuksesta tulee ilmetä opiskelun päätoimisuus. Tämä todistetaan oppilaitoksesta hankittavalla todistuksella.

Avustus on haettava 19.03.2021 mennessä.

1. Kotikuntaa määritettäessä huomioidaan kotikuntalain 2 §, missä sanotaan: “Henkilön kotikuntana on jäljempänä laissa säädetyin poikkeuksin se kunta, jossa hän asuu. Jos henkilöllä on käytössä useampia asuntoja tai jos hänellä ei ole asuntoa lainkaan, hänen kotikuntansa on se kunta, jota hän perhesuhteidensa, toimeentulonsa tai muiden vastaavien seikkojen johdosta itse pitää kotikuntanaan ja johon hänellä on em. seikkojen perusteella yhteys.”

Väestötietolain 18 §:n mukaan väestötietojärjestelmään otetaan tieto siitä, mikä on kunnan asukasluku vuoden vaihteessa ja siitä missä kunnassa henkilöllä on sanottuna aikana ollut kotikuntalaissa tarkoitettu kotikunta ja siellä oleva asuinpaikka. Tällöin otetaan huomioon viimeistään asianomaisen vuoden tammikuun 31. päivänä väestötietojärjestelmään tallennetut tiedot.

Laki verotusmenettelyssä määrittää 5 §:ssä, että verovelvollisen luonnollisen henkilön kotikuntana pidetään kuntaa, jossa hänellä on verovuotta edeltäneen vuoden lopussa katsottava olleen kotikuntalaissa tarkoitettu asuinpaikka (vuodenvaihteen asuinkunta).

Edellisten perusteella opintojen päätoimisuuden määrittämisessä sovelletaan opintotukilakia ja opintotukiasetusta. Kotikunta määräytyy väestötietolain sekä verolain mukaisesti. Avustuksen saamisen edellytyksenä oleva tilastointipäivä on edellisen vuoden viimeinen päivä 31.12.

4. Avustus on korvausta matkakustannuksista kotipaikkakunnalle.

5. Avustuksen maksamiseen liittyvästä hallinnoinnista ja käytännön hoitamisesta

vastaa sivistyslautakunta.

Avustuksen myöntämisestä päättää hallintojohtaja vahvistettuja myöntämisperusteita noudattaen.

6. Sivistyslautakunta voi tarpeen mukaan täsmentää edellä todettua ohjeistusta.

1. Avustuksen hakijan kotipaikka tarkistetaan sekä edellisen vuoden viimeisen päivän (31.12) että avustuksen hakemisen määräajan (19.3) osalta. Avustuksen saannin ehtona on, että hakijan on oltava kirjoilla Tervossa molempina ajankohtina.

2. Ilmoitus avustusten hakemisesta julkaistaan kunnan ilmoitustaululla ja netissä helmikuun 2021 lopussa.

3. Avustukset haetaan netistä, sivistystoimistosta tai kunnanvirastolta saatavalla lomakkeella.

4. Tietoa opiskelija-avustuksesta annetaan kuntalaisille kunnan omissa tiedotteissa ja netissä. Nettiin laitetaan myös hakulomake.